Document ID: /roh_data/filtered/swiss_laws_in_ROHinterleaved.jsonl.gz/2246

This text was translated from EN into Rumantsch Grischun.

The Federal Council shall appoint an advisory commission comprising foreign and Swiss nationals. The Commission shall deal with social, economic, cultural, political, demographic and legal issues that arise from the entry, residence and return of all foreign nationals, including asylum seekers. It shall work with the competent authorities of the Confederation, the cantons and the communes and with non-governmental organisations involved in migration matters; these include the cantonal and communal commissions for foreign nationals involved in integration. It shall participate in the international exchange of views and experiences. The Commission may be consulted on questions of principle relating to the promotion of integration. It is entitled to request financial contributions from SEM for conducting integration projects of national importance. The Federal Council may assign additional tasks to the Commission. Inserted by No I of the FA of 16 Dec. 2016 (Integration), in force since 1 Jan. 2019  (AS 2017 6521, 2018 3171; BBl 2013 2397, 2016 2821). The name was amended on 1 Jan. 2016 pursuant to Art. 20 para. 2 of the Publications Ordinance of 7 Oct. 2015 (SR 170.512.1).

Il Cussegl federal nominescha ina cumissiun consultativa che sa cumpona da persunas estras e da persunas svizras. La cumissiun sa fatschenta cun dumondas socialas, economicas, culturalas, politicas, demograficas e giuridicas che resultan da l’entrada e da la dimora en Svizra sco er dal return da tut las persunas estras, inclusiv da las persunas dal sectur d’asil. Ella collavura cun las autoritads federalas, chantunalas e communalas cumpetentas sco er cun las organisaziuns nunguvernamentalas che lavuran en il sectur da la migraziun; latiers tutgan en spezial las cumissiuns chantunalas e communalas da persunas estras ch’èn activas en il sectur da l’integraziun. Ella sa participescha al barat d’opiniuns e d’experientschas sin plaun internaziunal. La cumissiun po vegnir tadlada davart las dumondas da princip che concernan la promoziun da l’integraziun. Ella è autorisada da dumandar il SEM contribuziuns finanzialas per realisar projects d’integraziun d’impurtanza naziunala. Il Cussegl federal po attribuir ulteriuras incumbensas a la cumissiun. Integrà tras la cifra I da la LF dals 16 da dec. 2016 (integraziun), en vigur dapi il 1. da schan. 2019 (AS 2017 6521, 2018 3171; BBl 2013 2397, 2016 2821). La designaziun da l’unitad administrativa è vegnida adattada applitgond l’art. 20 al. 2 da l’O dals 7 d’oct. 2015 davart las publicaziuns uffizialas (CS 170.512.1).